David Millar

David Millar (s. 4. tammikuuta 1977 Malta) on skotlantilainen maantiepyöräilijä, joka kilpaili ammattilaisena 1997–2014. Hän voitti kolme etappia Ranskan ja Espanjan ympäriajossa. Ennen vuoden 2004 Ranskan ympäriajon alkua Millar todettiin syylliseksi dopingrikkomukseen ja sai kahden vuoden kilpailukiellon. ==Uran alku== Millarin läpimurto tapahtui ranskalaisessa Cofidis-tallissa vuonna 2000, jolloin hän voitti Ranskan ympäriajon prologin ja piti muutaman päivän ajan yllään johtajan keltaista paitaa. Seuraavana vuonna hän kaatui ja vuonna 2002 hän sijoittui prologissa viidenneksi. Vuonna 2003 hän yritti jälleen voittaa prologin, mutta vain vähän ennen maalia pyörän ketju putosi pois paikoiltaan. Millarilla ei tallin urheilupäällikön Alain Bonduen suosituksesta ollut etuvaihtajaa, mikä oli syynä ketjun putoamiseen. Millar syytti tapauksesta Bondueta, joka kuitenkin vastasi Millarin itse tehneen päätöksen käyttämistään välineistä. Millar voitti etapin vuoden 2001 Espanjan ympäriajossa, mikä lisäsi toiveita siitä, että hän voisi jonain päivänä voittaa Ranskan ympäriajon. Millar tunnetaan suorasukaisista kommenteistaan ja hän keskeytti vuoden 2002 Espanjan ympäriajon protestina reitin vaarallisuudesta. Etapin aikana hän oli kaatunut useasti ja muutamaa metriä ennen maalia hän repi kilpailunumeronsa ja keskeytti. ==Dopingtapaus== Millar erikoistui henkilökohtaiseen aika-ajoon ja valmistautui kilpailemaan ratapyöräilyssä vuoden 2004 kesäolympialaisissa Ateenassa. Poliisi teki kotietsinnän hänen asuntoonsa heinäkuussa 2004 ja löysi käytettyjä ruiskuja, jotka olivat sisältäneet erytropoietiinia. Millar myönsi käyttäneensä EPOa vuosina 2001 ja 2003. Hän kertoi käyttäneensä EPOa, koska kärsi stressistä hävittyään vuoden 2003 Ranskan ympäriajon prologin ja hävittyään vuoden 2001 maailmanmestaruuskilpailujen aika-ajon Jan Ullrichille. Elokuussa 2004 Britannian Pyöräilyliitto langetti Millarille kahden vuoden kilpailukiellon. Millar joutui myös palauttamaan vuoden 2003 aika-ajon maailmanmestarin sateenkaaripaidan ja sai 2000 Sveitsin frangin sakon. Lisäksi hänen suorituksensa vuoden 2003 Dauphiné Libéré -kilpailussa ja vuoden 2001 Espanjan ympäriajossa mitätöitiin ja hänet erotettiin Cofidis-tallista. Talli myös asetti itselleen kilpailukiellon löytääkseen muut tapaukseen sekaantuneet. Lopulta kävi ilmi, että useita ajajia ja muuta tallin henkilökuntaa oli sekaantunut asiaan. Muun muassa ranskalainen Cédric Vasseur liitettiin aluksi tapaukseen, eikä hänen sallittu osallistua vuoden 2004 Ranskan ympäriajoon. Myöhemmin hänet kuitenkin vapautettiin epäilyistä. ==Kilpailukiellon jälkeinen ura== Millarin kaksivuotinen kilpailukielto päättyi viikkoa ennen vuoden 2006 Ranskan ympäriajon alkua ja hän osallistui kilpailuun Saunier Duval -tallin ajajana. Millar sijoittui prologissa 17:nneksi ja kilpailun henkilökohtaisella aika-ajoetapilla hän sijoittui 11:nneksi. Kokonaiskilpailussa hän oli sijalla 59. Vuoden 2006 Espanjan ympäriajossa Millar teki lopullisen paluun pyöräilyn huipulle voittamalla 14. etapin aika-ajon. 3\. lokakuuta Millar voitti 4000 metrin henkilökohtaisen takaa-ajon Britannian mestaruuskilpailuissa. Millar joutui vuonna 2006 ranskalaiseen tuomioistuimeen epäiltynä Ranskan huumelainsäädännön rikkomisesta. Syytettynä oli 9 muuta henkilöä, lähinnä Cofidis-tallista. Oikeus kuitenkin katsoi, ettei ollut selvää, että Millar oli käyttänyt dopingaineita Ranskan maaperällä, eikä syytettä nostettu. Millar voitti vuoden 2007 Pariisi–Nizza-kilpailun prologin. Kaudesta 2008 hän on edustanut yhdysvaltalaistallia, nykyiseltä nimeltään Garmin-Sharp. Hän voitti aika-ajoetapin Espanjan ympäriajossa 2009. Melbournen MM-kilpailuissa 2010 hän sai aika-ajossa hopeaa. Saman vuoden Kansainyhteisön kisoissa hän sai kultaa aika-ajossa ja pronssia maantieajossa. Italian ympäriajossa 2011 hän voitti viimeisenä etappina ajetun aika-ajon. Ranskan ympäriajossa 2012 hän voitti 12. etapin. == Saavutuksia == ;1997 :Tour de l'Avenir, prologin voitto ;1998 :De Pannen kolmen päivän ajo, 3b -etapin voitto (aika-ajo) :Tour de l'Avenir, prologin ja 6. etapin (aika-ajo) voitto ;1999 :Manx International, voitto :Vuelta Valenciana, mäkikilpailun voitto :Critérium International, kokonaiskilpailussa toinen ;2000 :Ranskan ympäriajo, 1. etapin (aika-ajo) voitto :Route du Sud, 1b -etapin (aika-ajo) voitto ;2001 :Tanskan ympäriajo, kokonaiskilpailun ja 5. etapin (aika-ajo) voitto¨ :Circuit de la Sarthe, kokonaiskilpailun sekä 4. (aika-ajo) ja 5. etapin voitto :Bicicleta Vasca, 4b -etapin (aika-ajo) voitto :Maantieajon MM-kilpailut, aika-ajo, hopeaa :Pariisi-Camembert, toinen ;2002 :Ranskan ympäriajo, 13. etapin voitto :Clásica de Alcobendas, kokonaiskilpailussa toinen :Espanjan ympäriajo, 10. etapilla (aika-ajo) kolmas :Maantieajon MM-kilpailut, aika-ajo, kuudes ;2003 :Tour de Picardie, kokonaiskilpailun voitto¨ :Espanjan ympäriajo, 17. etapin voitto, 6. ja 13. etapilla (aika-ajoja) toinen :Ranskan ympäriajo, 19. etapin (aika-ajo) voitto, prologissa toinen :Vuelta a Burgos, 4. etapin (aika-ajo) voitto :Driedaagse van West-Vlaanderen, prologin voitto :Dauphiné Libéré, kokonaiskilpailussa kolmas :Classique des Alpes, kolmas ;2006 :Espanjan ympäriajo, 14. etapin (aika-ajo) voitto :Britannian ratapyöräilymestaruuskilpailut, 4000 m takaa-ajo, kultaa :Maantieajon MM- kilpailut, aika-ajo, viidestoista ;2007 :Pariisi-Nizza, prologin voitto :Britannian mestaruuskilpailut, maantie- ja aika-ajo, kultaa :Eneco Tour, kokonaiskilpailussa toinen ;2008 :Kalifornian ympäriajo, kokonaiskilpailussa toinen :Ranskan ympäriajo, 4. etapilla (aika-ajo) kolmas :Maantieajon MM- kilpailut, aika-ajo, yhdeksäs ;2009 :Espanjan ympäriajo, 20. etapin (aika-ajo) voitto, 7. etapilla (aika-ajo) toinen ;2010 :Critérium International, 3. etapin (aika-ajo) voitto :De Pannen kolmen päivän ajo, kokonaiskilpailun ja 3b -etapin (aika-ajo) voitto :Ranskan ympäriajo, prologissa kolmas :MM-kilpailut, aika-ajo, hopeaa :Kansainyhteisön kisat, aika-ajo, kultaa ja maantieajo, pronssia :Chrono des Herbiers, voitto ;2011 :Italian ympäriajo, 21. etapin (aika-ajo) voitto, 3. etapilla toinen :Eneco Tour, kokonaiskilpailussa kolmas :Maantiepyöräilyn MM-kilpailut, aika-ajo, seitsemäs :Tour of Beijing, kokonaiskilpailussa toinen ;2012 :Ranskan ympäriajo, 12. etapin voitto == Lähteet == *David Millar trap-friis-tietokannassa *David Millar Cycling Archives -tietokannassa ===Viitteet=== == Aiheesta muualla == Luokka:Skotlantilaiset maantiepyöräilijät Luokka:Dopingrikkomuksesta tuomitut skotlantilaiset Luokka:Dopingrikkomuksesta tuomitut pyöräilijät Luokka:Vuonna 1977 syntyneet Luokka:Elävät henkilöt